Gipsy Kings
Gipsy Kings je muzička grupa iz Francuske koja svira u latino stilu. Grupa broji 7 članova španskih Roma koji stvaraju muziku oslonjenu na svoju baštinu izmješanu sa modernim zvucima po čemu su postali poznati u svijetu. Od početka njihove muzičke karijere 1975. nastupali su pod imenom Los Reyes, a od 1981. kao Gipsy Kings. Svjetski uspjeh ostvaruju 1987. hitom "Bamboleo" i od tada su stalno prisutni u vrhu svjetske muzike. Njihova muzika je opisana kao mjesto gdje "španski flamenko i romska rapsodija susreću salsa funk".